KOMISSION PÄÄTÖS,
tehty 19 päivänä joulukuuta 1994,
yhteisön taloudellisesta lisätuesta yhteisön vertailulaboratorion Bundesinstitut für gesundheitlichen Verbraucherschutz und Veterinärmedizin (aiemmin Bundesgesundheitsamt), Berliini, Saksa, zoonoosien epidemiologiaa tutkivaan toimintaan (94/843/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 28 artiklan,
sekä katsoo, että
neuvoston direktiivin 92/117/ETY(3) 13 artiklan säännösten mukaisesti Bundesgesundheitsamt, nykyisin "Bundesinstitut für gesundheitlichen Verbraucherschutz und Veterinärmedizin", nimitettiin zoonoosien epidemiologiaa tutkivaksi vertailulaboratorioksi,
komission päätöksen 94/91/EY(4) mukaisesti Euroopan yhteisön taloudellista tukea on jo annettu Bundesgesundheitsamtille, nykyisin "Bundesinstitut für gesundheitlichen Verbraucherschutz und Veterinärmedizin", ja Euroopan yhteisön ja tämän laitoksen välille on tehty sopimus vuodeksi; olisi pidennettävä tätä sopimusta vuodella ja määrättävä taloudellisesta lisätuesta, jotta vertailulaboratorio pystyy jatkamaan direktiivin 92/117/ETY liitteessä IV olevassa II luvussa vahvistettuja toimia ja tehtäviä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisö myöntää direktiivissä 92/117/ETY nimetylle yhteisön vertailulaboratorio Bundesgesundheitsamtille, nykyisin "Bundesinstitut für gesundheitlichen Verbraucherschutz und Veterinärmedizin" taloudellista lisätukea enintään 100 000 ecua.
2 artikla
1 Edellä 1 artiklan mukaisesti päätöksessä 94/91/EY tarkoitettua sopimusta pidennetään vuodeksi.
2 Maatalouden pääjohtajalla on lupa allekirjoittaa sopimuksen lisäys Euroopan yhteisöjen komission puolesta.
3 Edellä 1 artiklassa määrätty taloudellinen tuki maksetaan vertailulaboratoriolle päätöksessä 94/91/EY tarkoitetussa sopimuksessa määrättyjen yksityiskohtaisten sääntöjen mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä joulukuuta 1994.